ปีกาญา

ปีกาญา () คือส่วนของเนื้อวัวที่ตัดจากบริเวณระหว่างโคนหางกับสะโพกช่วงบน ประกอบด้วยกล้ามเนื้อไบเซปส์เฟเมอริส (biceps femoris) ที่มีชั้นไขมันปิดอยู่ด้านบน เนื้อวัวส่วนนี้เป็นที่นิยมมาก่อนในบราซิล ต่อมาจึงได้รับการเผยแพร่ไปยังโปรตุเกสและประเทศอื่น ๆ ส่วนในสหรัฐ วิธีการตัดเนื้อส่วนนี้ยังไม่เป็นที่รู้จักกันมากนัก ในทางกลับกัน ผู้ชำแหละเนื้อในอเมริกาเหนือมักจะตัดแบ่งเนื้อส่วนนี้ออกเป็นส่วนอื่น เช่น เนื้อสะโพก (rump), เนื้อสัน (loin) เป็นต้น“Picanha – The Brazilian Brand of Meat” Street Smart Brazil. November 3, 2010. (Retrieved 2018-05-17.)

ในบราซิล เนื้อวัวส่วนที่มีค่ามากที่สุดมักจะเป็นปีกาญา ในการย่างเนื้อส่วนนี้ ผู้ย่างจะเก็บชั้นไขมันไว้จนกว่าสเต๊กจะสุก อย่างไรก็ตาม ในสหรัฐมีแนวโน้มว่าผู้ย่างจะตัดเอาชั้นไขมันออกไปเลยเว้นแต่ว่าลูกค้าจะขอเป็นอย่างอื่น

ที่มาของคำว่า ปีกาญา ยังเป็นที่ถกเถียง แต่ก็มีข้อสันนิษฐานว่าอาจแผลงมาจากคำในภาษาสเปนว่า ปิกานา () ซึ่งหมายถึงไม้ต้อนวัว"Definition of picanha" ที่คนเลี้ยงวัวใช้กันทางตอนใต้ของสเปนและโปรตุเกส โดยเฉพาะในภูมิภาคอาเล็งแตฌู

 อ้างอิง 

หมวดหมู่:ส่วนของเนื้อวัว
หมวดหมู่:อาหารบราซิล
หมวดหมู่:คำและวลีภาษาโปรตุเกส